
ΠΡΟΕΔΡ ΙΚΑ ΔΙΑ ΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 125 (1) 

Ίδρυση Εργαστηρίων στο Πολυτεχνείο Κρήτης και καθορισμός του 
εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1, Τις διατάξεις των άρθρων 50 παρ. 1, 44 παρ. 1 και 7 παρ. 5, του 
ν. 1268/1982 «Για τη δομή και λειτουργία των Ανωτάτων Εκπαιδευ¬ 
τικών Ιδρυμάτων» (Α' 87), όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α 173). 

2. Τη γνώμη της Διοικούσας Επιτροπής του Πολυτεχνείου Κρήτης 
(συνεδριάσεις 385/31.3.1989, 390/7.9.1989, 393/16.10.1989 
και 395/27.10.1989). 


3. Την 98/1990 γνωμοδότηση του Συμβουλίου της Επικράτειας με 
πρόταση του Υπουργού Εθνικής Παιδείας και Θρησκευμάτων, αποφα¬ 
σίζουμε: 

Άρθρο 1 
Ίδρυση 

Ιδρύονται στα κατωτέρω τμήματα του Πολυτεχνείου Κρήτης τα ακό¬ 
λουθα εργαστήρια: 

α) Στο τμήμα Μηχανικών Ορυκτών Πόρων το εργαστήριο «Μηχανι¬ 
κής Πετρωμάτων», το οποίο ανήκει στον Τομέα Μεταλλευτικής Τεχνο¬ 
λογίας και εξυπηρετεί τις εκπαιδευτικές και ερευνητικές ανάγκες στο 
γνωστικό αντικείμενο της Μηχανικής Πετρωμάτων, (Μηχανικές ιδιό¬ 
τητες των πετρωμάτων με χρήση καταστρεπτικών και μη δομικών, 
πρότυπα θραύσης, φαινόμενα ερπυσμού, εντατική κατάσταση και παρα¬ 
μορφώσεις των πετρωμάτων, με έμφαση στη μελέτη πετρωμάτων που 
συνδέονται για ενεργειακά ορυκτά). 

β) Στο Τμήμα Ηλεκτρονικών Μηχανικών τα εργαστήρια: 

ΐ) «Διανεμημένων Υπολογιστικών και Πληροφοριακών Συστημάτων 
και Εφαρμογών Γραφείου και Επιχειρήσεων», το οποίο ανήκει στον Το¬ 
μέα Τηλεπικοινωνίας και Πληροφορικής και εξυπηρετεί τις εκπαιδευτι¬ 
κές και ερευνητικές ανάγκες στο γνωστικό αντικείμενο των Διανεμημέ¬ 
νων Υπολογιστικών και Πληροφοριακών Συστημάτων και Εφαρμογών 
Γραφείου και Επιχειρήσεων. 

ίί) «Ηλεκτρονικής», το οποίο ανήκει στον Τομέα Ηλεκτρονικής και 
εξυπηρετεί τις εκπαιδευτικές και ερευνητικές ανάγκες στο γνωστικό 
αντικείμενο της Γενικής Ηλεκτροτεχνίας (ηλεκτρικά - μαγνητικά - ηλε- 
κτρομαγνητικά πεδία, ανάλυση και σύνθεση ηλεκτρικών κυκλωμάτων, 
μελέτη ηλεκτρικών εξαρτημάτων και ηλεκτρικών συσκευών) και της 
Ηλεκτρονικής (μελέτη των ημιαγωγών, μελέτη των ηλεκτρονικών 
εξαρτημάτων, ανάλυση και σύνθεση αναλογικών και ψηφιακών βαθμι¬ 
δών). 

ίϊί) «Αυτοματισμού», το οποίο ανήκει στον Τομέα Συστημάτων και 
εξυπηρετεί τις εκπαιδευτικές και ερευνητικές ανάγκες στο γνωστικό 
αντικείμενο της θεωρίας των Συστημάτων και του Αυτόματου Ελέγχου 
(αυτοματισμοί, ΟΟΝΤΚΟΕΕΕΚ8, ρομποτικά συστήματα) στο πεδίο 
της ηλεκτρολογίας. 

ίν) «Μικροεπεξεργαστών - Υλικού» (ΗΑΚΠΨΑΚΕ), το οποίο ανήκει 
στον Τομέα Τηλεπικοινωνίας και Πληροφορικής και εξυπηρετεί τις εκ¬ 
παιδευτικές και ερευνητικές ανάγκες στο γνωστικό αντικείμενο της 
Πληροφορικής (ανάπτυξη λογισμικού, βάσεις δεδομένων, έμπειρα συ¬ 
στήματα, τεχνητή νοημοσύνη). 

γ) Στο Γενικό τμήμα τα εργαστήρια: 

ί) «Εφαρμοσμένων Μαθηματικών και Ηλεκτρονικών Υπολογιστών 
(Η/Υ), το οποίο ανήκει στον τομέα Μαθηματικών και εξυπηρετεί τις εκ¬ 
παιδευτικές και ερευνητικές ανάγκες στο γνωστικό αντικείμενο της 
Αριθμητικής Ανάλυσης, της Γραμμικής "Αλγεβρας και γενικότερα 
όλων των ειδικοτήτων των Εφαρμοσμένων Μαθηματικών που απαι¬ 
τούν τη χρήση Η/Υ. 

ίί) «Εφαρμοσμένης Μηχανικής», το οποίο ανήκει στον Τομέα Μηχα¬ 
νικής και εξυπηρετεί τις εκπαιδευτικές και ερευνητικές ανάγκες στο 
γνωστικό αντικείμενο της Εφαρμοσμένης Μηχανικής με ιδιαίτερη έμ¬ 
φαση στην αντοχή υλικών: 

- Για την δοκιμή και εκτίμηση συσκευών και την εκπόνηση νέων με¬ 
θόδων συναρμολόγησής τους, 

- Για την συμβολή στη βασική ανάπτυξη νέων μεθόδων παραγωγι¬ 
κότητας. 

- Για βασική έρευνα στην παραμόφωση μετάλλων με μαγνητικά πε¬ 
δία για παραγωγικούς στόχους. 

- Για την βασική έρευνα κοπώσεως υλικών με στατικά, εναλλασσό¬ 
μενα ή μικρής διάρκειας (Μ5Ε€)φορτία και 

- Για την μελέτη, εκπόνηση κατασκευή και δοκιμή συσκευών πρω¬ 
τοποριακής δομής. 

Άρθρο 2 

Εσωτερικός κανονισμός 

Ο εσωτερικός κανονισμός των ιδρυομένων με το προηγούμενο άρθρο 
εργαστηρίων καθορίζεται σύμφωνα με τους ορισμούς των επόμενων άρ¬ 
θρων. 

Άρθρο 3 

Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο των διδα¬ 
κτικών αναγκών στο οικείο τμήμα καθώς και στα άλλα τμήματα του 
Πολυτεχνείου Κρήτης, σε θέματα που εμπίπτουν στα γνωστικά αντικεί¬ 
μενα, όπως αυτά ορίζονται αντίστοιχα στο άρθρο 1 του παρόντος προε¬ 
δρικού διατάγματος. 

2. Την ανάπτυξη προγραμμάτων διδασκαλίας και έρευνας για μετα¬ 
πτυχιακούς φοιτητές στα πλαίσια των γνωστικών αντικειμένων των ερ¬ 
γαστηρίων. 

3. Τη διεξαγωγή βασικής και εφαρμοσμένης έρευνας στα πλαίσια 
των γνωστικών αντικειμένων των εργαστηρίων με στόχο: 

α) Την ανάπτυξη τεχνολογιών και εφαρμοσμένων σχετικών με τις 
ανάγκες και τα τεχνικά προβλήματα της χώρας. 

β) Τη δημιουργρία τεχνολογικών προϋποθέσεων για τη σύνδεση των 
τμημάτων και των τομέων, που αναφέρονται στο προηγούμενο άρθρο, 
με την ελληνική βιομηχανία. 

γ) Την επιδίωξη συνεργασίας στον τομέα της έρευνας, με μέλη των 
άλλων τομέων-και τμημάτων του Πολυτεχνείου Κρήτης ως επίσης και 
των Ανωτάτων Εκπαιδευτικών Ιδρυμάτων. 

δ) Τη συνεργασία κάθε μορφής με όλα τα κέντρα ερευνών και ακαδη¬ 
μαϊκά ιδρύματα ελληνικά και ξένα εφόσον οι επιστημονικοί στόχοι συ¬ 
μπίπτουν, συμβαδίζουν και αλληλοσυμπληρώνονται με εκείνους των ερ¬ 
γαστηρίων, μέσα σε πνεύμα αμοιβαιότητας και συλλογικής εργασίας. 

ε) Την παροχή υπηρεσιών κατά τα προβλεπόμενα στο Π.Δ. 159/ 
1984 (Α. 53). 

στ) Την οργάνωση σεμιναρίων, συμποσίων, διαλέξεων, καθώς και τη 
μετάκληση προσωπικοτήτων και επιστημόνων, που η ειδικότητά τους 
είναι συναφής με το γνωστικό αντικείμενο των εργαστηρίων. 

Άρθρο 4 

Προσωπικό 

Το προσωπικό κάθε εργαστηρίου απαρτίζεται από τα μέλη ΔΕΠ του 
οικείου Τομέα κάθε τμήματος, που το γνωστικό τους αντικείμενο εμπί¬ 
πτει στα ερευνητικά ενδιαφέροντα του εργαστηρίου όπως αυτά ορίζονται 
στο άρθρο 1 του παρόντος προεδρικού διατάγματος, καθώς και τα μέλη 
ΕΔΤΠ και το λοιπό επιστημονικό προσωπικό που τοποθετείται σε κάθε 
ένα από αυτά. 

Άρθρο 5 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδακτικού Ερευνητι¬ 
κού Προσωπικού (ΔΕΠ) του οικείου Τομέα, που ανήκει κατά προτεραιό¬ 
τητα στις βαθμίδες του Καθηγητή ή του Αναπληρωτή Καθηγητή, σύμ¬ 
φωνα με τις διατάξεις του άρθρου 7 παρ. 1 του ν. 1268/82 και εκλέγε¬ 
ται κατά τα οριζόμενα στο Προεδρικό Διάταγμα 46/1989 Α.21). 

Ο διευθυντής πρέπει να είναι επιστήμονας αναγνωρισμένου κύρους 
και εμπειρίας στον τομέα δραστηριότητας του εργαστηρίου. 

2. Ο διευθυντής ασκεί τις αρμοδιότητες, που ορίζει το άρθρο 7 του ν. 
1268/82 και επιπλέον: 

α) Συντονίζει το διδακτικό (προπτυχιακό - μεταπτυχιακό) και ερευ¬ 
νητικό έργο του εργαστηρίου. 

β) Υποβάλλει στον τομέα προτάσεις για επιλογή και διάθεση ειδικών 
μεταπτυχιακών υποτρόφων. 


γ) Καταρτίζει και υποβάλλει στη Γενική Συνέλευση του οικείου Το¬ 
μέα το ετήσιο πρόγραμμα λειτουργίας του εργαστηρίου και μεριμνά για 
την τήρησή του. 

δ)Μεριμνά για την οικονομική διαχείριση των εσόδων του εργαστη¬ 
ρίου. 

ε) Μεριμνά για τη στελέχωση του εργαστηρίου με το αναγκαίο προ¬ 
σωπικό. 

στ) Μεριμνά για την κατανομή των χώρων του εργαστηρίου. 

ζ) Υποβάλλει στη Γενική Συνέλευση του Τομέα τον ετήσιο απολογι¬ 
σμό των δραστηριοτήτων του εργαστηρίου. 

η) Υπογράφει κάθε εξερχόμενο έγγραφο και γενικά είναι υπεύθυνος 
για την ομαλή και αποδοτική λειτουργία του εργαστηρίου. 

θ) Εισηγείται στον τομέα τους υπεύθυνους αναλωσίμων υλικών και 
του κινητού εξοπλισμού. 

Άρθρο 6 
Λειτουργία 

1. Ο διευθυντής κάθε εργαστηρίου έχει την ευθύνη της καθημερινής 
λειτουργίας του εργαστηρίου και της παρακολούθησης και επίβλεψης 
του προσωπικού. 

2. Ο διευθυντής ενημερώνεται πριν τη διεξαγωγή κάθε εργασίας, 
που γίνεται στο εργαστήριο στα πλαίσια ερευνητικού προγράμματος ή 
άλλου έργου, που έχει αποφασισθεί από το τμήμα ή τον τομέα που ανή¬ 
κει και καθορίζει μέσα στα πλαίσια της αποστολής του εργαστηρίου την 
προτεραιότητα στη χρησιμοποίηση οργάνων και χώρων του εργαστη¬ 
ρίου, σε περίπτωση που δεν υπάρχει σχετική απόφαση του τομέα ή του 
τμήματος. 

3. Κατά τη χρησιμοποίηση οργάνων και υλικών του εργαστηρίου κα¬ 
θώς και κατά την παραμονή των εργαζομένων (προσωπικού, φοιτητών, 
επισκεπτών) στους χώρους του, τηρούνται ειδικοί κανόνες ασφάλειας, 
που συντάσσονται από τον διευθυντή και αποσκοπούν στην προφύλαξη 
της υγείας και αρτιμέλειας των εργαζομένων καθώς και την προστασία 
των οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου επιτρέπεται 
μόνο στο προσωπικό του οικείου εργαστηρίου ή άλλους ερευνητές, που 
έχουν ειδική επί των οργάνων αυτών εκπαίδευση και εξουσιοδότηση 
από τον διευθυντή. 

Κινητά όργανα και σκεύη, τα οποία παραδίδονται για τη διεξαγωγή 
εργασιών επιστρέφονται, μετά τη χρησιμοποίησή των, στην κατάσταση 
που είχαν παραδοθεί. 

5. Με εισήγηση του διευθυντή του οικείου εργαστηρίου στα αρμόδια 
όργανα του ιδρύματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότητες του εργα¬ 
στηρίου, σύμφωνα με το άρθρο 18 παρ. 2 του Ν. 1268/82 καθώς και 
άλλων επιστημόνων για τη διδασκαλία, έρευνα ή οργάνωση του εργα¬ 
στηρίου, σύμφωνα με την κείμενη νομοθεσία. 

6. Σε μέλος ΕΔΤΠ του οικείου εργαστηρίου μπορεί να ανατίθεται από 
τον διευθυντή του εργαστηρίου η γραμματειακή εξυπηρέτηση του εργα¬ 
στηρίου. 

Άρθρο 7 
Πόροι 

Πόροι κάθε εργαστηρίου είναι: 

α) Οι πιστώσεις, οι οποίες προέρχονται είτε από τις δημόσιες επενδύ¬ 
σεις, είτε από τον τακτικό προϋπολογισμό και οι πόροι που προέρχονται 
από την ιδιαίτερη περιουσία του ιδρύματος, που χορηγούνται από τον οι¬ 
κείο τομέα, σύμφωνα με τη διαδικασία του άρθρου 9 παρ. 2 του Ν. 
1268/1982. 

β) Τα έσοδα από την παροχή υπηρεσιών, σύμφωνα με το άρθρο 3 
παρ. 3 του Π.Δ. 159/84 (Α’ 53). 

γ) Η χρηματοδότηση είναι δυνατή και από εξωτερικές πηγές. 

Οι πηγές αυτές μπορούν να είναι: ί) Ετήσια επιχορήγηση από τακτικό 
προϋπολογισμό και προϋπολογισμό δημοσίων επενδύσεων από τα διά¬ 
φορα Υπουργεία της χώρας, ίί) οι κληρονομιές, κληροδοτήματα, δωρεές 
και κάθε άλλη οικονομική ενίσχυση που προέρχεται από ημεδαπά ή αλ¬ 
λοδαπά φυσικά και νομικά πρόσωπα προς το Πολυτεχνείο Κρήτης για 
τους σκοπούς του εργαστηρίου εφόσον δεν τίθενται όροι που αντιβαίνουν 
στο σκοπό του εργαστηρίου και του Πολυτεχνείου Κρήτης. 

Άρθρο 8 

Τηρούμενα βιβλία 

Για τις ανάγκες κάθε εργαστηρίου τηρούνται τα ακόλουθα βιβλία και 
στοιχεία: 

- Βιβλία πρωτοκόλλου 

- Βιβλία περιουσιακών στοιχείων 

- Φάκελλος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και οργάνων 

- Κάθε άλλο βιβλίο ή στοιχείο που προβλέπεται από την ισχύουοα 
νομοθεσία ή κρίνεται απαραίτητο για το εργαστήριο. 

Άρθρο 9 

Χώρος εγκατάστασης 

Χώροι εγκατάστασης κάθε εργαστηρίου είναι οι χώροι που παραχω- 
ρούνται για τη διεξαγωγή του έργου τους και ειδικότερα οι χώροι των 
ειδικών εγκαταστάσεων με τα όργανα και τον λοιπό τεχνικό εξοπλισμό 
για τη διενέργεια των ερευνητικών προγραμμάτων και των εργαστηρια¬ 
κών ασκήσεων. 

Άρθρο 10 

Μεταβατικές διατάξεις 

Μέχρι τη συγκρότηση και λειτουργία του οικείου τομέα στον οποίο 
ανήκει καθένα από τα ιδρυόμενα εργαστήρια η εκλογή του διευθυντή γί¬ 
νεται από τη Γ.Σ. του τμήματος. Αν και το οικείο τμήμα δεν λειτουργεί 
αυτοδύναμα η εκλογή γίνεται από τη Διοικούσα Επιτροπή ή από τη Σύ¬ 
γκλητο αν λειτουργεί αυτοδύναμα το ίδρυμα. 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση και εκτέλεση του παρόντος διατάγματος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ. ΔΕΣΠΟΤΟΠΟΥΛΟΣ 

-♦- 

Συμπλήρωση των διατάξεων του Π.Δ. 139/1989 «Αρμοδιότητες και 
λειτουργία του Συντονιστικού Οργάνου Δίωξης Ναρκωτικών (Α-66)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 3 του άρθου 20 του ν. 1729/1987 (Α-144) 
«Καταπολέμηση της διάδοσης των ναρκωτικών, προστασία των νέων 
και άλλες διατάξεις». 

β. Του π.δ. 137/1986 (Α-51) «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης». 

2. Την 133/1990 γνωμοδότηση του Συμβουλίου της Επικράτειας, 
ύστερα από πρόταση των Υπουργών Δημόσιας Τάξης, Οικονομικών και 
Εμπορικής Ναυτιλίας, αποφασίζουμε: 

Άρθρο μόνο 

Στο άρθρο 2 του π.δ. 139/1989 προστίθεται παράγραφος 7 ως 
εξής: 

«7. Το Συντονιστικό Όργανο Δίωξης Ναρκωτικών, στα πλαίσια των 
Ευρωπαϊκών Κοινοτήτων, λειτουργεί και ως Εθνική Μονάδα Πληροφο¬ 
ριών για τα ναρκωτικά». 

Στον Υπουργό Δημόσιας Τάξης αναθέτουμε την δημοσίευση και 
εκτέλεση του παρόντος διατάγματος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓ. ΑΓΑΠΗΤΟΣ ΔΗΜΗΤΡΙΟΣ ΜΑΝΙΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ . 

Μετάταξη και ένταξη αστυνομικού προσωπικού γενικών καθηκόντων 

στο αστυνομικό τεχνικό προσωπικό της Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 5 του Ν. 1590/1986 «Τροποποίηση διατά¬ 
ξεων του Ν. 1481/1984 «Οργανισμός Υπουργείου Δημόσιας Τάξης» 
και άλλες διατάξεις» (Α’-49). 

β) Του άρθρου 11 παρ. 1 εδάφ. γ’ και στ' του Ν. 1481/1984 (Α'- 
152), όπως αντικαταστάθηκε από το άρθρο 1 παρ. 1 του Ν. 1590/ 
1986. 

γ)Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α'-51). 

2. Την 103/1990 γνωμοδότηση του Συμβουλίου της Επικράτειας, 
ύστερα από πρόταση του Υπουργού Οικονομικών και του Υπουργού Δη¬ 
μόσιας Τάξης, αποφασίζουμε: 

Άρθρο 1 

Δικαίωμα μετάταξης 

1. Αστυφύλακες, Αρχιφύλακες και Ανθυπαστυνόμοι γενικών καθη¬ 
κόντων, οι οποίοι κατά το χρόνο ένταξής τους στην Ελληνική Αστυνομία 
υπηρετούσαν στις τεχνικές Υπηρεσίες των παρ. 1 και 2 του άρθρου 2 
του Β.Δ. 24/1969 «Περί κυρώσεως Κανονισμού Τεχνικών Υπηρεσιών 
και Ασυρματιστών Χωροφυλακής» (Α' - 7) και του άρθρου 2 του Π.Δ. 
552/1978 «Περί συστάσεως ειδικού κλάδου Τεχνικών Υπηρεσιών 
Αστυνομίας Πόλεων» (Α’ - 118), δύνανται να μεταταγούν στο αστυνο¬ 
μικό τεχνικό προσωπικό της Ελληνικής Αστυνομίας, εφόσον κατά τον 
ανωτέρω χρόνο διέθεταν τα ίδια προσόντα με το προσωπικό αυτό και 
ασκούσαν τεχνικά καθήκοντα παρόμοια με εκείνα που ασκούσαν οι εντε- 
ταγμένοι στην αντίστοιχη ειδικότητα συνάδελφοί τους. 

2. Αστυνομικό τεχνικό προσωπικό είναι το προσωπικό που είχε απο¬ 
κτήσει μία από τις ειδικότητες του άρθρου 2 παρ. 3 του Β.Δ. 24/1969. 

3. Αστυφύλακες, Αρχιφύλακες και Ανθυπαστυνόμοι, οι οποίοι κατά 
το χρόνο ένταξής τους στην Ελληνική Αστυνομία υπηρετούσαν στις Τε¬ 
χνικές Υπηρεσίες της παρ. 1 του παρόντος, αλλά δεν ασκούσαν τεχνικά 
καθήκοντα, δεν υπάγονται στις διατάξεις του παρόντος διατάγμα¬ 
τος. 

Άρθρο 2 
Δικαιολογητικά 

1. Οι κατά το άρθρο 1 του παρόντος δικαιούμενοι να μεταταγούν στο 
τεχνικό προσωπικό της Ελληνικής Αστυνομίας, εφόσον επιθυμούν, υπο¬ 
βάλλουν στην Υπηρεσία τους, μέσα σε ανατρεπτική προθεσμία 60 ημε¬ 
ρών από τη δημοσίευση του παρόντος, σχετική αίτηση στην οποία ανα¬ 
φέρουν: 

α. Ότι επιθυμούν τη μετάταξη στο τεχνικό προσωπικό με τις προϋπο¬ 
θέσεις του παρόντος διατάγματος. 

β. Την Τεχνική Υπηρεσία, στην οποία υπηρετούσαν την 29.10.1984 
το είδος της τεχνικής εργασίας την οποία εκτελούσαν και για πόσο 
χρόνο. 

γ. Τις τεχνικές γνώσεις που κατέχουν, επισυνάπτοντες και κάθε σχε¬ 
τικό αποδεικτικό στοιχείο, ως πτυχίο, δίπλωμα, βεβαίωση προϋπηρε¬ 
σίας. 

δ. Την ειδικότητα που επιθυμούν να ενταχθούν. 

2. Οι προϊστάμενοι των Υπηρεσιών στις οποίες υποβάλλονται οι αιτή¬ 
σεις: 

α. Συντάσσουν επάνω στις αιτήσεις έκθεση εγχειρίσεως. 

β. Συντάσσουν το πληροφοριακό δελτίο του άρθρου 3 του παρόντος. 

γ. Υποβάλλουν ιεραρχικά τα ανωτέρω δικαιολογητικά στη Διεύ¬ 
θυνση Αστυνομικού Προσωπικού του Υπουργείου Δημόσιας Τάξης με 
καταστάσεις εις 2πλούν ’κατά βαθμούς και ειδικότητες. 

3. Η Διεύθυνση Αστυνομικού Προσωπικού: 

α. Ελέγχει τα δικαιολογητικά και με τις τυχόν παρατηρήσεις της σε 
ό,τι αφορά την ακρίβεια των στοιχείων του πληροφοριακού δελτίου, δια¬ 
βιβάζει αυτά στις αρμόδιες κατά περίπτωση και ειδικότητα επιτροπές 
του άρθρου 4 του παρόντος, με πίνακα των παραπεμπομένων σ’ αυτές 
υποψηφίων για εξέταση. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


β; Μεριμνά για. την έκδοση απόφασης μετάταξης και ένταξης των 
κριθέντων καταλλήλων στο αστυνομικό τεχνικό προσωπικό της Ελληνι¬ 
κής Αστυνομίας, κατά βαθμούς και ειδικότητες, με βάση τα πρακτικά 
των ανωτέρω επιτροπών. 

γ. Καταρτίζει ξεχωριστή κατά ειδικότητα και βαθμούς επετηρίδα του 
τεχνικού αστυνομικού προσωπικού της Ελληνικής Αστυνομίας, εφαρμό¬ 
ζοντας τις διατάξεις του άρθρου 5 του παρόντος. 

Άρθρο 3 

Πληροφοριακό δελτίο 

1. Οι Υπηρεσίες στις οποίες υπηρετούν οι ενδιαφερόμενοι για μετά¬ 
ταξη συντάσσουν για κάθε ένα απ’ αυτούς πληροφοριακό δελτίο, όπως 
το συνημμένο στο παρόν προεδρικό διάταγμα υπόδειγμα. 

2. Τα ατομικά στοιχεία και τα στοιχεία τεχνικής κατάρτισης του 
Πληροφοριακού Δελτίου πρέπει να προκύπτουν από τους ατομικούς φα- 
κέλλους, τα υπηρεσιακά βιβλία ή άλλα επίσημα έγγραφα. 

3. Αρμόδιοι συντάκτες και γνωματεύοντες είναι οι υπό του άρθρου 49 
του Π.Δ. 15/1986, όπως αντικαταστάθηκε με το άρθρο 51 του Π.Δ. 
161/1988 οριζόμενοι για την αξιολόγηση των προσόντων του αστυνο¬ 
μικού προσωπικού της Ελληνικής Αστυνομίας. Η αξιολόγηση των προ¬ 
σόντων γίνεται με τους χαρακτηρισμούς εξαίρετος, λίαν καλός, καλός, 
σχεδόν καλός, απαράδεκτος, όπως αυτοί χρησιμοποιούνται στο ανω¬ 
τέρω Π.Δ. Σε περίπτωση διαφωνίας μεταξύ συντάκτη και γνωματεύο¬ 
ντας, αποφαίνεται τελικά ο Αρχηγός της Ελληνικής Αστυνομίας. 

Άρθρο 4 

Εξέταση υποψηφίων 

1. Ο Αρχηγός της Ελληνικής Αστυνομίας, με διαταγή του, συγκρο¬ 
τεί, για κάθε ειδικότητα, ανά μία τριμελή επιτροπή, στην Αθήνα και στη 
Θεσσαλονίκη, στην οποία παραπέμπονται οι υποψήφιοι για μετάταξη 
στο αστυνομικό τεχνικό προσωπικό. 

2. Οι επιτροπές αποτελούνται από ένα Αστυν. Δ/ντή ή Υποδ/ντή, ως 

πρόεδρο και μέλη ένα Αστυνόμο ή Υπαστυνόμο Α’ ή Β' και ένα πολιτικό 
υπάλληλο του Υ.Δ. Τάξης του Κλάδου ΠΕ Μηχανικών ή Κλάδου ΤΕ 
Τεχνολογικών Εφαρμογών ή Κλάδου ΤΕ Γραφικών Τεχνών ή Κλάδου 
ΔΕ Τεχνικού, ειδικότητας αντίστοιχης ή παρεμφερούς της εξεταζόμε¬ 
νης. :. 

Σε περίπτωση που δεν υπάρχουν πολιτικοί υπάλληλοι του Υ.Δ. Τάξης 
με τις ανωτέρω ειδικότητες, το μέλος αυτό της επιτροπής αναπληρούται 
από αξιωματικό η πολιτικό υπάλληλο του Στρατού Ξηράς, αντίστοιχης 
ειδικότητας, ο οποίος διατίθεται με αίτηση του Αρχηγού της Ελληνικής 
Αστυνομίας. 

Οι Αξιωματικοί της Ελληνικής Αστυνομίας, που μετέχουν στις ανω¬ 
τέρω επιτροπές, ορίζονται κατά προτίμηση από εκείνους που κατέχουν 
αντίστοιχες τεχνικές γνώσεις. 

3. Χρέη γραμματέα της επιτροπής εκτελεί κατώτερος αξιωματικός, 
οριζόμενος με τη διαταγή συγκρότησης των επιτροπών. 

4. Η επιτροπή αποφαίνεται, κατά πλειοψηφία, μόνο για την καταλ¬ 
ληλότητα ή όχι των υποψηφίων για μετάταξη στην αιτούμενη ειδικό¬ 
τητα, χωρίς να τους βαθμολογεί. 

5. Οι υποψήφιοι για μετάταξη εξετάζονται προφορικά στη θεωρία και 
πρακτικά στην εφαρμογή. Για το σκοπό αυτό η επιτροπή συνέρχεται δύο 
ώρες προ των εξετάσεων και καταρτίζει ερωτηματολόγιο με 50 τουλά¬ 
χιστον θέματα. Από το ερωτηματολόγιο αυτό κάθε μέλος της επιτρο¬ 
πής, κατ’ επιλογήν του, απευθύνει στον εξεταζόμενο μία τουλάχιστον 
ερώτηση. Η εξέταση γίνεται χωριστά για κάθε υποψήφιο. 

6. Η επιτροπή, μετά το πέρας των εργασιών της, συντάσσει πρα¬ 
κτικό, στο οποίο προσαρτάται ο πίνακας των παραπεμφθέντων σ’ αυτή 
για εξέταση υποψηφίων, με-μνεία, έναντι του ονόματος εκάστου, της 
ημερομηνίας εξέτασής του, ως και αν αυτός κρίθηκε κατάλληλος ή όχι. 
Για τους μη προσελθόντες για εξέταση γίνεται σχετική εγγραφή στη 
στήλη των παρατηρήσεων. Το πρακτικό, με τα υπόλοιπα δικαιολογη- 
τικά των υποψηφίων, υποβάλλεται, με μέριμνα του προέδρου της επι¬ 
τροπής, στη Δ/νση Αστυνομικού Προσωπικού/Υ.Δ.Τ. 

7. Οι εξετάσεις ενεργούνται στην έδρα των συνεργείων της Διεύθυν¬ 
σης Τεχνικών Εφαρμογών Νότιας Ελλάδας, για την Αθήνα και Υποδ/ 
νσης Τεχνικών Εφαρμογών Βόρειας Ελλάδας, για τη Θεσσαλονίκη, 
πλην των υποψηφίων για την ειδικότητα του τυπογράφου, οι οποίες 
ενεργούνται στις εγκαταστάσεις του Τυπογραφείου της Ελληνικής 
Αστυνομίας. 

8. Το πρόγραμμα των εξετάσεων, η κατανομή των υποψηφίων στις 


επιτροπές και κάθε άλλη σχετική λεπτομέρεια καθορίζονται με διαταγή 
του Αρχηγού της Ελληνικής Αστυνομίας. 

Άρθρο 5 
Τρόπος ένταξης 

1. Οι Αστυφύλακες, Αρχιφύλακες και Ανθυπαστυνόμοι, που κρίνο- 
νται από τις Επιτροπές του άρθρου 4 του παρόντος κατάλληλοι για με¬ 
τάταξη σε μία από τις ειδικότητες του αστυνομικού τεχνικού προσωπι¬ 
κού, εντάσσονται στην ειδικότητα αυτή, με απόφαση του Αρχηγού της 
Ελληνικής Αστυνομίας, οι μεν Ανθυπαστυνόμοι και Αρχιφύλακες παρα¬ 
γωγικής σχολής ως Αρχιτεχνίτες και τεχνίτες Α’ τάξεως, αντίστοιχα, οι 
δε λοιποί ως τεχνίτες Γ' τάξεως. Οι εντασσόμενοι καταλαμβάνουν θέ¬ 
σεις στο τέλος της επετηρίδας του βαθμού και της ειδικότητας, στην 
οποία εντάσσονται, διατηρώντας τη μεταξύ τους αρχαιότητα. 

2. Οι θέσεις του αστυνομικού τεχνικού προσωπικού των βαθμών Αρ¬ 
χιτεχνίτη (Ανθυπαστυνόμου), Τεχνίτη Α’ τάξεως (Αρχιφύλακα) και τε¬ 
χνίτη Β' τάξεως (Υπαρχιφύλακα), που προβλέπονται από το άρθρο 3 
παρ. 1 εδ. στ'-ια' του Ν.Δ. 3365/1955 (Α'-257), αυξάνονται κατά ει¬ 
δικότητα, ως εξής: 


α. Τεχνικό Προσωπικό Τυπογραφείου: Θέσεις 

Αρχιτεχνίτες 3 

Τεχνίτες Α' τάξεως 4 

Τεχνίτες Β' τάξεως 5 

β. Τεχνικό Προσωπικό Οπλισμού: Θέσεις 

Αρχιτεχνίτες 1 

Τεχνίτες Α' τάξεως 1 

Τεχνίτες Β’ τάξεως 1 

γ. Τεχνικό Προσωπικό Αυτοκινήτων: Θέσεις 

Αρχιτεχνίτες 3 

Τεχνίτες Α' τάξεως 8 

Τεχνίτες Β' τάξεως 15 

δ. Τεχνικό Προσωπικό Τηλεπικοινωνιών: Θέσεις 

Αρχιτεχνίτες 3 

Τεχνίτες Α' τάξεως 6 

Τεχνίτες Β' τάξεως 10 

ε. Τεχνίτες Υδραυλικοί: Θέσεις 

Αρχιτεχνίτες 1 

Τεχνίτες Α’ τάξεως 2 

Τεχνίτες Β' τάξεως 3 

στ. Ηλεκτροτεχνίτες: Θέσεις 

Αρχιτεχνίτες ή 
Τεχνίτες Α' τάξεως ή 

Τεχνίτες Β' τάξεως 1 


3. Συνιστώνται οι ακόλουθες θέσεις αστυνομικού τεχνικού προσωπι¬ 
κού της ειδικότητας Τεχνίτη Γραφομηχανών, που προβλέπεται από το 
άρθρο 2, παρ. 3 εδάφ. ζ" τουΒ.Δ. 24/1969 (Α'/15.1.1970), των βαθ¬ 
μών Αρχιτεχνίτη, Τεχνίτη Α' τάξεως και τεχνίτη Β’ τάξεως: 

Θέσεις 

Αρχιτεχνίτες 1 

Τεχνίτες Α' τάξεως 1 

Τεχνίτες Β' τάξεως 2 

4. Αν κατά την ένταξη προκύψουν υπεράριθμοι σε κάποιο βαθμό 
αυτοί καταλαμβάνουν προσωρινές θέσεις, οι οποίες καταργούνται με 
την κατάληψη οργανικής θέσης ή την αποχώρηση από την Υπηρεσία 
αυτών που τις κατέχουν. 

5. Συνιστώνται θέσεις Τεχνιτών Γ'τάξεως σε κάθε μία από τις ει¬ 
δικότητες των παρ. 2 και 3 του παρόντος άρθρου σε αριθμό ίσο μετον 
αριθμό των εντασσομένων μετο βαθμό αυτό στην ίδια ειδικότητα. 

6. Μειώνονται κατά τον αριθμό των θέσεων, που συνιστώνται με 
τις παρ. 2, 3 και 5 του παρόντος άρθρου, οι θέσεις των αντίστοιχων 
βαθμών του αστυνομικού προσωπικού γενικών καθηκόντων. 

7. Το αστυνομικό προσωπικό γενικών καθηκόντων, το οποίο υπη¬ 
ρετεί σεΤεχνικές Υπηρεσίες και δεν δικαιούται ή δεν επιθυμεί ή δεν 
κρίνεται κατάλληλο να μεταταγεί στο αστυνομικό τεχνικό προσω¬ 
πικό της Ελληνικής Αστυνομίας, εξακολουθεί να υπηρετεί στις Υπη¬ 
ρεσίες αυτές, εφόσον κατά την κρίση της Υπηρεσίας εξυπηρετούνται 
οι υπηρεσιακές ανάγκες. 

Άρθρο 6 

Βαθμολογικές Προαγωγές. 

1. Για τις βαθμολογικές προαγωγές του αστυνομικού τεχνικού 

εφαρμόζονται οι διατάξεις του Ν.Δ. 974/1971 (Α'-189), όπως 
ισχύουν κάθε φορά. 

2. Το αστυνομικό τεχνικό προσωπικό, που εξέρχεται από την 
Υπηρεσία με το όριο ηλικίας ή για λόγους υγείας ή με αίτησή του, 
εφόσον στην τελευταία περίπτωση έχει συμπληρώσει 30 έτη συνολι¬ 
κής πραγματικής υπηρεσίας, προάγεται τρεις μήνες πριν από την 
έξοδό του στο βαθμό του Αρχιτεχνίτη (Ανθυπαστυνόμου), εκτός ορ¬ 
γανικών θέσεων. 

Η ισχύς του παρόντος διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και 
εκτέλεση του παρόντος διατάγματος. . 

Αθήνα, 30 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΓΕΩΡΓ. ΑΓΑΠΗΤΟΣ ΔΗΜΗΤΡΙΟΣ ΜΑΝΙΚΑΣ 


ΠΑΡΑΡΤΗΜΑ 

Υπόδειγμα Πληροφοριακού Δελτίου, που αναφέρεται στο άρθρο 3 του 

Π.Δ.«Μετάταξη και ένταξη αστυνομικού προσωπικού γενικών 

καθηκόντων στο αστυνομικό τεχνικό προσωπικό της Ελληνικής 
Αστυνομίας. 


(Τίτλος Υπηρεσίας) 

ΠΛΗΡΟΦΟΡΙΑΚΟ ΔΕΛΤΙΟ 
Α' ΑΤΟΜΙΚΑ ΣΤΟΙΧΕΙΑ 

Βαθμός . Αριθμός Μητρώου . 

Επώνυμο . Όνομα . 

Όνομα πατέρα . Όνομα μητέρας . 

Χρονολογία γέννησης (Η.Μ.Ε.) . Χρονολογία κατάταξης . 

Χρονολογία ονομασίας σε Χωροφύλακα ή Αστυφύλακα . 

Χρονολογία προαγωγής σε: α) Υπενωμοτάρχη ή Υπαρχιφύλακα . . 

β) Ενωμοτάρχη ή Αρχιφύλακα . 

γ) Ανθυπασπιστή ή Ανθυπαστυνόμο 

Γραμματικές γνώσεις . 

Υπηρεσία που υπηρετεί . 

Υπηρεσία στην οποία υπηρετούσε την 29.10.84 ... 

Χρονολογία τοποθέτησής του σ’ αυτήν . 

Είδος τεχνικής εργασίας που εκτελούσε . 

Β’ ΤΕΧΝΙΚΗ ΚΑΤΑΡΤΙΣΗ 

α) Ειδικότητα ή τέχνη που γνωρίζει: .. 

β) Τίτλοι τεχνικών σπουδών: ... ...*.. ν.. . 

γ) Τεχνικές εκπαιδεύσεις - Μετεκπαιδεύσεις: . 

δ) Άδεια ασκήσεως επαγγέλματος, εφόσον κατέχει: . 

ε) Είδος τεχνικής εργασίας που εκτελεί σήμερα: . 

στ) Τεχνική προϋπηρεσία: . 


Γ ΑΞΙΟΛΟΓΗΣΗ ΠΡΟΣΟΝΤΩΝ 

α) Εργατικότητα . 

β) Αποδοτικότητα . 

γ) Επιμέλεια . 

δ) Ενδιαφέρον για την Υπηρεσία . 

ε) Ήθος . 

στ) Αξιοπρέπεια .. 

ζ) Πειθαρχία ... 

Δ' ΓΝΩΜΗ ΣΥΝΤΑΚΤΗ 

(Προτείνεται ή δεν προτείνεται και αιτιολογείται η άρνηση.) 

.199../ 

(Ημερομηνία) 

Ο .(τίτλος) 

(Τ. Σ. Υπογραφή) 
(Ονοματεπώνυμο - Βαθμός) 

Ε' ΓΝΩΜΗ ΚΑΙ ΚΡΙΣΗ ΓΝΩΜΑΤΕΥΟΝΤΟΣ 
(Προτείνεται ή δεν προτείνεται και αιτιολογείται η άρνηση.) 


....199... 

(Ημερομηνία) 

Ο .(τίτλος) 

(Τ. Σ. Υπογραφή) 
(Ονοματεπώνυμο - Βαθμός) 

-♦- 

ΑΠ ΟΦΑΣ ΕΙΣ 

( 4 ) 

Πράξη Διοικητή αριθ. 1720/28.3.90 
(Άρθρο 1 του Ν. 1266/82) -... 

Παροχή υπηρεσιών υηάβηνπΐϊηβ από τις εμπορικές τράπεζες και τις 
τράπεζες επενδύσεων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) τις διατάξεις του Ν. 5076/1931 (άρθρο 16, παρ. 2 και 3), 
γ) την Πράξη του 1187/30.11.87 με την οποία επετράπει στις τρά¬ 
πεζες επενδύσεων να παρέχουν υπηρεσίες υηάεηνηΐίηβ.. 

δ) την ΠΔ/ΤΕ 1164/16.10.87 όπως συμπληρώθηκε με την 
ΠΔ/ΤΕ 1621/12.10.89 (παρ. 1) με την οποία επετράπει, χωρίς 
προηγούμενη έγκριση της Τράπεζας της Ελλάδος, η επένδυση διαθεσί¬ 
μων των πιστωτικών ιδρυμάτων σε τίτλους νεοϊδρυομένων επιχειρή¬ 
σεων καθώς και σε τίτλους που προέρχονται από αύξηση μετοχικού κε¬ 
φαλαίου υφισταμένων επιχειρήσεων, αποφάσισε τα εξής: 

1. Επιτρέπεται στις εμπορικές τράπεζες και στις τράπεζες ^επενδύ¬ 
σεων να αναλαμβάνουν τη διάθεση σε δημόσια εγγραφή μετοχικών και 
ομολογιακών τίτλων για λογαριασμό επιχειρήσεων και την απορρό¬ 
φηση του τυχόν μη διατεθέντος τμήματος (υη8βηνηΙίη§) χωρίς προη¬ 
γούμενη κατά περίπτωση έγκριση της Τράπεζας της Ελλάδος υπό τον 
όρο ότι οι τράπεζες θα πωλούν τους τίτλους που αποκτούν κατά την πα¬ 
ροχή υπηρεσιών υηιίεηνπΐϊηβ μέσα σε 12 μήνες το αργότερο από την 
ημερομηνία ανάληψης της σχετικής υποχρέωσης. 

2. Οι τράπεζες θα ανακοινώνουν εγγράφως στην Τράπεζα της Ελλά¬ 
δος (Διεύθυνση Νομισματικής Πολιτικής και Τραπεζικών Εργασιών, 
Τμήμα Σχέσεων με τις Τράπεζες) για κάθε συγκεκριμένη περίπτωση 
παροχής υπηρεσιών υηάβπνηΐίηβ το συνολικό ύψος της έκδοσης, την 
ημερομηνία λήξης της σε δήμόσια εγγραφή διάθεσης των τίτλων και 
την αξία των μη διατεθέντων τίτλων τους οποίους απορρόφησε η τρά¬ 
πεζα ως ιιηιίβηνπίει·. 

Από την κοινοποίηση της παρούσας Πράξης η ΠΔ/ΤΕ 1187/ 
30.11.87 καταργείται. 

Η Πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1990 

Ο Διοικητής 
ΔΗΜ. ΧΑΛΙΚΙΑΣ 




















































534 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


(5) 

Πράξη Διοικητή αριθ. 1721/29.3.90 
(Άρθρο 1 του Ν. 1266/82) 

«) Τροποποίηση της Ι1Δ/ΤΕ 1353/25.8.88 που αφορά τις καταβαλ¬ 
λόμενες προμήθειες στους φορείς που έχουν εξουσιοδοτηθεί για τη 
διακίνηση ομολόγων του Ελληνικού Δημοσίου και β) κατάργηση 
των ΠΔ/ΤΕ 873/10.11.86 και 1654/14.12.89. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) τις ΠΔ/ΤΕ 873/10.11.86 και 1155/5.10.87, όπως τροποποι¬ 
ήθηκαν με τις ΠΔ/ΤΕ 1353/25.8.88, 1354/25.8.88 και 1654/ 
14.12.89, αποφάσισε τα εξής: 

1. Αντικαθίσταται η παράγραφος 1/β της ΠΔ/ΤΕ 1353/25.8.88 
ως εξής: 

Πωλούν σε πιστωτικούς ή άλλους χρηματοδοτικούς οργανισμούς του 
εσωτερικού ή σε μέλη του Χρηματιστηρίου Αξιών και προκειμένου για 
ομόλογα με ρήτρα συναλλάγματος, περιλαμβανομένων και των ομολό¬ 
γων με ρήτρα ΕΟΓΙ, σε επενδυτές κατοίκους εξωτερικού (φυσικά ή νο¬ 
μικά πρόσωπα). 

2. Καθορίζεται ότι για τους εξουσιοδοτημένους φορείς, τους επενδυ¬ 
τές, τη διαδικασία, τις καταβαλλόμενες προμήθειες και τους λοιπούς 
όρους διακίνησης ομολόγων του Δημοσίου με ρήτρα συναλλάγματος, 
περιλαμβανομένων και των ομολόγων με ρήτρα Εόϋ, ισχύουν οι αντί¬ 
στοιχες διατάξεις της ΠΔ/ΤΕ 1155/5.10.87, όπως ισχύει. 

3. Από την κοινοποίηση της παρούσας Πράξης καταργούνται οι 
ΠΔ/ΤΕ 873/10.11.86 και 1654/14.12.89. 

Η Πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1990 

Ο Διοικητής 
ΔΗΜ. ΧΑΛΙΚΙΑΣ 

-♦- 

( 6 ) 

Πράξη Διοικητή αριθ. 1722/29.3.90 
(Άρθρο 1 του Ν. 1266/82) 

Καθορισμός επιτοκίων που εφαρμόζονται σε τυχόν ανοίγματα των τρε- 
χουμένων λογαριασμών που τηρούν οι Τράπεζες στην Τράπεζα της 
Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) τις ΠΔ/ΤΕ 709/6.3.86, 862/17.10.86, 866/30.10.86 και 
937/2.2.87, 

γ) τις τρέχουσες νομισματοπιατωτικές συνθήκες, αποφάσισε: 
να καθορίσει από 1.4.1990 τα επιτόκια που εφαρμόζονται στα 
ανοίγματα των τρεχουμένων λογαριασμών που τηρούν οι τράπεζες στην 
Τράπεζα της Ελλάδος ως εξής: 

α) Το τμήμα των χρεωστικών υπολοίπων των τρεχουμένων λογαρια¬ 
σμών των τραπεζών στην Τράπεζα της Ελλάδος, που με βάση τα στοι¬ 
χεία ετήσιου ισολογισμού του αμέσως προηγούμενου έτους, αντιστοιχεί 
σε ποσοστό μέχρι 15% των ιδίων κεφαλαίων της τράπεζας ή σε ποσοστό 
μέχρι 2,5%ο του στο τέλος του προηγουμένου έτους συνολικού υπολοί¬ 
που των καταθέσεων σε δραχμές και συνάλλαγμα, εκτοπίζεται με επιτό¬ 
κιο 24,5% (είκοσι τέσσερα και μισό τοις εκατό) το έτος. 

β) Το τμήμα των χρεωστικών υπολοίπων που αντιστοιχεί σε πρό¬ 
σθετο ποσοστό μέχρι 15% των ιδίων κεφαλαίων ή σε ποσοστό μέχρι 
2,5%ο των καταθέσεων της τράπεζας, εκτοπίζεται με επιτόκιο 26% 
(είκοσι έξι τοις εκατό) το έτος. 

γ) Το τυχόν εναπομένον τμήμα των χρεωστικών υπολοίπων εκτοπί¬ 
ζεται με επιτόκιο 29% (είκοσι εννιά τοις εκατό) το έτος. 

Κατά τα λοιπά ισχύουν οι διατάξεις της ΠΔ/ΤΕ 709/6.3.86, όπως 
ισχύει. 


Η Πράξη αυτή να δημοσιευθεί στην Εφημερίδα της Κυβερνήσεως. 
Αθήνα, 29 Μαρτίου 1990 

Ο Διοικητής 
ΔΗΜ. ΧΑΛΙΚΙΑΣ 

- ♦ - 

(7) 

Πράξη Διοικητή αριθ. 1723/29.3.90 
(Άρθρο 1 του Ν. 1266/82) 

Εκτοκισμός των ανοιγμάτων: α) του τρεχούμενου λογαριασμού που τη¬ 
ρεί το Ταχυδρομικό Ταμιευτήριο στην Τράπεζα της Ελλάδος, και β) 
του λογαριασμού ταμειακής διαχείρισης που τηρεί το Τ.Π.Δ. στην 
Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) Τις ΠΔ/ΤΕ 1439 και 1440/31.1.89. 
γ) Τις ΠΔ/ΤΕ 1722/29.3.90. 

δ) Τις τρέχουσες νομισματοπιστωτικές συνθήκες, αποφάσισε: 

Να καθορίσει ότι από 1.4.1990 τα τυχόν οινοίγματα των λογαρια¬ 
σμών του Ταχυδρομικού Ταμιευτηρίου και του Ταμείου Παρακαταθη¬ 
κών και Δανείων που διέπονται από τις ΠΔ/ΤΕ 1439 και 1440/ 
31.1.1989, εκτοπίζονται με βάση τα οριζόμενα στην ΠΔ/ΤΕ 1722/ 
29.3.90. 

Η Πράξη αυτή να δημοσιευθεί στην Εφημερίδα της Κυβερνήσεως. 
Αθήνα, 29 Μαρτίου 1990 

Ο Διοικητής 
ΔΗΜ. ΧΑΛΙΚΙΑΣ 

- ♦ - 

( 7 ) 

Συμπλήρωση της ΠΔ/ΤΕ 1178/12.11.87 σχετικά με τον επαναπα¬ 
τρισμό κεφαλαίων που έχουν εισαχθεί από χώρες εκτός ΕΟΚ για 
αγορά τίτλων εισηγμένων στο χρηματιστήριο. 

(Συνεδρίαση 444/5.3.90, θέμα 16ο) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 

ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 1178/12.11.87, όπως ισχύει, 
β) Τη σκοπιμότητα διερεύνησης της δυνατότητας επένδυσης ξένων 
κεφαλαίων σε χρηματιστηριακούς τίτλους, αποφάσισε: 

Να συμπληρώσει την παράγρ. 1 του διατακτικού της ΠΔ/ΤΕ 1178/ 
12.11.87 και να καθορίσει ότι επιτρέπεται ο επαναπατρισμός τοκομερι¬ 
δίων ή μερισμάτων καθώς και του προϊόντος ρευστοποίησης, περιλαμ- 
βανομένης της τυχόν υπεραξίας, τίτλων εισηγμένων στο Χρηματιστήριο 
που έχουν αποκτηθεί με εισαγωγή και δραχμοποίηση ελευθέρου συναλ¬ 
λάγματος από κατοίκους (φυσικά ή νομικά πρόσωπα) χωρών εκτός Ευ¬ 
ρωπαϊκής Οικονομικής Κοινότητας. 

Οι λοιποί όροι της ΠΔ/ΤΕ 1178/17.11.87, όπως ισχύει, παραμέ¬ 
νουν αμετάβλητοι. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 26 Μαρτίου 1990 

Ο Γοαααατέοκ 
Η. ΚΥΡΙΑΚΑΝΤΩΝΑΚΗΣ 

- 4 -- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 43/Α'/23.3.90, στο οποίο δημοσιεύτηκε ο Ν. 1882/90, 
και στη σελίδα 337 αυτού, διορθώνεται η φορολογική κλίμακα της Β’ 
κατηγορίας, ως εξής: 

ΚΑΤΗΓΟΡΙΑ Β' 

Για κληρονομική μερίδα ή κληροδοσία που περιέχεται σε: α) κατιό- 
ντες δεύτερου και επόμενων βαθμών, β) ανιόντες οποιουδήποτε βαθμού, 
και γ) εκουσίως ή δικαστικώς αναγνωρισθέντα τέκνα έναντι των ανιό¬ 
ντων του πατέρα που τα αναγνώρισε, καθώς και κατιόντες του αναγνω- 
ρισθέντος έναντι του αναγνωρΐσαντος και των ανιόντων του. 


Κλιμάκιο Συντελε- Ποσό φό- Σύνολο κλη- Ποσό φόρου 

στές κατά ρου κατά ρονομικής στο σύνολο 

κλιμάκιο κλιμάκιο μερίδας ή της κληρονο- 
κληροδοσίας μικής μερί¬ 

δας ή κληρο¬ 
δοσίας 


1 . 100.000 - - 1 . 100.000 
100.000 12 12.000 1 . 200.000 12.000 


,200.000 

13 

26.000 

1.400.000 

38.000 

300.000 

14 

42.000 

1.700.000 

80.000 

400.000 

15 

60.000 

2.100.000 

140.000 

600.000 

16 

96.000 

2.700.000 

236.000 

800.000 

17 

136.000 

3.500.000 

372.000 

1.000.000 

18 

180.000 

4.500.000 

552.000 

1.500.000 

19 

285.000 

6.000.000 

837.000 

2.500.000 

21 

525.000 

8.500.000 

1.362.000 

3.000.000 

23 

690.000 

11.500.000 

2.052.000 

3.500.000 

ΥΠΕΡΒΑΛ- 

25 

875.000 

15.000.000 

2.927.000 

ΛΟΝ 

27 





(Από το Υπουργείο Οικονομικών) 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

. 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ 6Π 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της σξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχο ς τ ης ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α’ 

Δρχ. 

8.500 

β) 

» 

» 

» 

Β’ 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

I) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


















